Document ID: /roh_data/filtered/fineweb-2-filterrobots_roh.jsonl.gz/43744

En ina chasa d'attempads a Rüti en il chantun Turitg èn stgars la mesadad dals 90 cussadents s'infectads cun il coronavirus. Quai ha la vischnanca communitgà. Ina persuna ch'era gia avant grev-malsauna saja morta, ella haja gì pliras malsognas preexistentas.
Per tuts vala isolaziun ordinada
En total sajan 43 cussadents vegnids testas positiv. Las bleras persunas mussian dentant strusch u mo paucs sintoms. Be paucas persunas pateschian da sintoms meds grevs u schizunt grevs. Sco consequenza è vegnida ordinada ina isolaziun da 10 dis. Tuttas cussadentas e cussadents ston restar en lur stanza e mangiar là.